പഞ്ചായത്തുകളുടെ ശുചിത്വ നിലവാരം അളക്കാന് സര്വേ നടത്തുന്നു കാസര്ഗോഡ്: ജില്ലയിലെ പഞ്ചായത്തുകളുടെ ശുചിത്വ, മാലിന്യ സംസ്കരണ നിലവാരം നിര്ണയിക്കുന്നതിനും മെച്ചപ്പെടുത്തുന്നതിനും ലക്ഷ്യമിട്ട് പൊതുജനങ്ങളുടെ പങ്കാളിത്വത്തോടെ സ്വച്ഛ് സര്വേക്ഷണ് ഗ്രാമീണ് സര്വേ നടത്തുന്നു. പൊതുജനങ്ങളുടെ അഭിപ്രായങ്ങള് ശേഖരിച്ചാണ് സര്വേ നടത്തുകയെന്ന് കളക്ടര് സ്വാഗത് ഭണ്ഡാരി അറിയിച്ചു. https:ssg2021.inCitiz enfeedback എന്ന ലിങ്കിലൂടെ പൊതുജനങ്ങള്ക്ക് അഭിപ്രായം രേഖപ്പെടുത്താവുന്നതാണ്. പ്രധാനമായും മൂന്നു മാനദണ്ഡങ്ങള് ഉപയോഗിച്ചാണ് ജില്ലയില് സര്വേ നടത്തുക. ശുചിത്വ, മാലിന്യ സംസ്കരണ മേഖലകളില് നടപ്പാക്കിയ പ്രവര്ത്തനങ്ങളുടെ രേഖകള് വെബ്സൈറ്റിലും സ്വച്ഛ് ഭാരത് മിഷന് എംഐഎസിലും കൃത്യമായി അപ്ഡേറ്റ് ചെയ്യുക, വീടുകള്, പൊതുസ്ഥലങ്ങള്, പഞ്ചായത്ത് ഓഫീസ്, മാര്ക്കറ്റ്, ആരാധനാലയങ്ങള് എന്നിവിടങ്ങളില്നിന്നും നേരിട്ട് വിവരങ്ങള് ശേഖരിക്കുക, സ്വച്ഛ് സര്വേ മിഷന് മൊബൈല് ആപ്ലിക്കേഷന്, ഫോണ്, വെബ്സൈറ്റ് എന്നിവയിലൂടെ പൊതുജനങ്ങളില്നിന്ന് നേരിട്ട് വിവരശേഖരണം നടത്തുക എന്നിവയാണ് മാനദണ്ഡങ്ങള്. ഐപിഎസ്ഒഎസ് റിസര്ച്ച് പ്രൈവറ്റ് ലിമിറ്റഡ് എന്ന സ്ഥാപനത്തെയാണ് സര്വേ നടത്തുന്നതിന് കേന്ദ്ര സര്ക്കാര് ചുമതലപ്പെടുത്തിയിരിക്കുന്നത്. സര്വേയുടെ ഭാഗമായുള്ള രേഖകളുടെ സമര്പ്പണം നവംബര് 30 നകവും ഫീല്ഡ്തല ഏജന്സിയുടെ പരിശോധന ഡിസംബര് 23 നകവും പൂര്ത്തിയാക്കാനാണ് ധാരണ. ഡിസംബര് 24 മുതല് 2022 ജനുവരി 10 വരെയാണ് ശേഖരിച്ച വിവരങ്ങളുടെ ക്രോഡീകരണവും പഞ്ചായത്തുകളുടെ മാര്ക്കിടലും ജില്ലയുടെ റാങ്കിംഗും നടക്കുകയെന്ന് കളക്ടര് അറിയിച്ചു.